ประกาศกรมสรรพสามิต เรื่อง หลักเกณฑ์และวิธีการเกี่ยวกับการชำระภาษีรถยนต์ที่นำไปแสดงหรือเก็บไว้ในสถานแสดงรถยนต์เพื่อขายที่ความรับผิดในอันจะต้องเสียภาษีเกิดขึ้นพร้อมกับ     ความรับผิดในการเสียภาษีมูลค่าเพิ่ม
ประกาศกรมสรรพสามิต
ประกาศกรมสรรพสามิต
เรื่อง
หลักเกณฑ์และวิธีการเกี่ยวกับการชำระภาษีรถยนต์
ที่นำไปแสดงหรือเก็บไว้ในสถานแสดงรถยนต์เพื่อขาย
ที่ความรับผิดในอันจะต้องเสียภาษีเกิดขึ้นพร้อมกับ
ความรับผิดในการเสียภาษีมูลค่าเพิ่ม
-------------------------

 อาศัยอำนาจตามความในมาตรา
๑๔๔ ฉ (๔) แห่งพระราชบัญญัติภาษี
สรรพสามิต พ.ศ. ๒๕๒๗
ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) 
พ.ศ. ๒๕๓๔
อธิบดีกรมสรรพสามิตกำหนดหลักเกณฑ์และวิธีการเกี่ยวกับการชำระภาษีรถยนต์
ที่นำไปแสดงหรือเก็บไว้ในสถานแสดงรถยนต์เพื่อขายในกรณีที่ความรับผิดในอันจะต้องเสีย
ภาษีสำหรับรถยนต์เกิดขึ้นพร้อมกับความรับผิดในการเสียภาษีมูลค่าเพิ่มตามหมวด
๔ ใน
ลักษณะ ๒ แห่งประมวลรัษฎากรไว้ ดังต่อไปนี้

 ข้อ ๑
ในกรณีที่ความรับผิดในอันจะต้องเสียภาษีสำหรับรถยนต์ที่นำไปแสดง
หรือเก็บไว้ในสถานแสดงรถยนต์เพื่อขายเกิดขึ้นพร้อมกับความรับผิดในการเสียภาษีมูลค่าเพิ่มตาม
หมวด ๔ ในลักษณะ ๒ แห่งประมวลรัษฎากร
ไม่ว่าทั้งหมดหรือบางส่วนก่อนการนำรถยนต์ออก
จากสถานแสดงรถยนต์เพื่อขาย
ให้ผู้ประกอบอุตสาหกรรมยื่นแบบรายการภาษีตามแบบ ภษ. 
๐๑-๑๒ พร้อมกับชำระภาษีภายในวันที่ ๑๕
ของเดือนถัดจากเดือนที่ความรับผิดในอันจะต้อง
เสียภาษีเกิดขึ้น

 ข้อ ๒
ในกรณีที่สถานแสดงรถยนต์เพื่อขายตั้งอยู่ในกรุงเทพมหานครให้ผู้
ประกอบอุตสาหกรรมยื่นแบบรายการภาษีและชำระภาษีตามข้อ ๑
ต่อเจ้าพนักงานสรรพสามิต 
ณ กรมสรรพสามิต

 ข้อ ๓
ในกรณีที่สถานแสดงรถยนต์เพื่อขายตั้งอยู่ในเขตจังหวัดอื่น ให้ผู้ประกอบ
อุตสาหกรรมยื่นแบบรายการภาษีและชำระภาษีตามข้อ ๑
ต่อเจ้าพนักงานสรรพสามิต ณ สำนักงาน
สรรพสามิตอำเภอ
สำนักงานสรรพสามิตกิ่งอำเภอหรือสำนักงานสรรพสามิตจังหวัด แห่งท้องที่ที่
โรงอุตสาหกรรมหรือสถานแสดงรถยนต์เพื่อขายนั้นตั้งอยู่

 ข้อ ๔
ประกาศนี้ให้ใช้บังคับตั้งแต่วันที่ ๑ มกราคม ๒๕๓๕ เป็นต้นไป

 ประกาศ
ณ วันที่ ๑ มกราคม ๒๕๓๕
  
โกวิทย์ โปษยานนท์
 
อธิบดีกรมสรรพสามิต

[รก.๒๕๓๕/๑/๕๒พ/๑ มกราคม ๒๕๓๕]

 พุทธชาด/แก้ไข
 ๑๙/๐๙/๔๕
 A+B
( C)